INFO DAN O ŽENSKOM PREDUZETNIŠTVU

petak, 15.02.2019. godine u 11,00 časova

Komisija za raspodjelu sredstava za podršku ženskom preduzetništvu Opštine Danilovgrad u saradnji sa Kancelarijom Ujedinjenih nacija za razvoj 15.02.2019. (petak) sa početkom organizuje info dan o ženskom preduzetništvu. Opština Danilovgrad je jedna od prvih opština u Crnoj Gori od 11 koje su opredijelile sredstva za realizaciju ovog projekta.

U februaru je planirano raspisivanje Konskursa za raspodjelu sredstava u iznosu od 10.000 eura za sve zainteresovane preduzetnice i privredna društva u kojima su žene nosioci biznisa sa teritorije Opštine Danilovgrad koje žele da pokrenu ili razvijaju sopstveni biznis i dobiju nepovratnu finansijsku podršku Opštine. Na info danu će biti predstavljena Odluka o kriterijumima, načinu i postupku raspodjele sredstava za podršku ženskom preduzetništvu koju je Skuština opštine Danilovgrad usvojila na sjednici 23.11.2018, kao i principi saradnje sa Opštinom i Kancelarijom Ujedinjenih nacija za održivi razvoj – koja je obezbijedila konsultantsku podršku za sve zainteresovane podnosioce biznis ideja.

Uvođenje posebne budžetske linije za podršku ženskom preduzetništvu na lokalnom nivou rezultat je djelovanja Ženske političke mreže koja okuplja predstavnice 16 pozicionih i opozicionih partija u Crnoj Gori i ima za cilj uticaj na kreiranje politika koje će doprinijeti stvaranju povoljnijeg društvenog ambijenta i adekvatnih politika i mjera za postizanje ravnopravnosti žena i muškaraca.

Ženska politička mreža i podrška ženskom preduzetništvu dio je Programa “Podrška anti-diskriminacionim i politikama rodne ravnopravnosti”, koji realizuje Kancelarija UNDP-a u Crnoj Gori, u partnerstvu sa Ministarstvom za ljudska i manjinska prava, a uz finansijsku podršku Delegacije Evropske unije u Crnoj Gori.

Info dan će se održati u Velikoj sali Opštine Danilovgrad sa početkom u 11 sati, a ovim putem se pozivaju svi zainteresovane da učestvuju u što većem broju.